# Storli Hytteeierforening

## Protokoll fra årsmøte i Storli Hytteeierforening.

**lørdag 17. september 2011 kl. 11.00** **i Bortistu (Fjøskjelleren)**

1. **Åpning** v/Per Vinje

Per Vinje ønsket velkommen til alle fremmøtte herav 15 hytteeiere representert.

Det fremkom ingen kommentarer til innkallingen

1. **Valg av møteleder, referent og 2 personer til å underskrive protokollen.**

Per Vinje ble valgt til møteleder, Tove Røsand til referent og Christian Brodtkorb og Klara Solem til å underskrive protokollen.

1. **Styrets beretning for perioden 1.7. 2009 – 30.6. 2010.**

Per Vinje leste opp deler av beretningen som var sendt alle medlemmer i forkant av Årsmøtet.

Punkter fra Årsberetningen ble gjennomgått, følger med kommentarer til beretningen:

* **Medlemmer**

Hytte eiere som ikke er medlemmer må få en henvendelse og anmodning om medlemskap.

* **Utbyggingsplaner for eiendommene i Storligrenda**

Regulert inn 16 nye tomter fra sør siden av veien og ned mot Lona.

Fylkesmannen har stadfestet at vi har hevd på den gamle løypetrasèen.

Viser til:

Utvalgs saksnr 10/5 Møtedato 22.02.2010.

Fylkesmannen ref 14.05.2010, 2010/2220 – 423.1 og

Storli Hytteeierforenings ref 24.05.2010 2007/2623.

* **Storlidalen Løypelag**
* **Miljøstasjonen ved sandtaket**
* **Hurtigere trådløst bredbånd i Storli**

Bredbåndnettet til Telenor og Netcom i landet skal oppgraderes, ukjent om Storlidalen er med i planene.

* **Nye postkasse stativ**
* **Vår nettside: Storlidalen.no**
* **Oppdal Hytteforum.**

Neste møte er på Skifer Hotell 22.oktober. Har egen Facebook side Oppdal HEF og Storli HEF.

**Løypelaget:**

Løypelaget har ikke gjennomført møte med grunneiere, gjennomføres med nytt styre.

Følgende grunneiere har godkjent kjøring med scooter og løypemaskin over eiendommene på sørsiden av veien, Halvard Storli, Arnt Vassli, Torvald Storli, Olaf Liabø, Inger Marie Helmersen, Ola Storli, Kirsti Storli Jensen.

Løypen på nordsiden av veien har kun delvis fungert, med grus i løypene fra brøyting har ikke kvaliteten vært tilfredsstillende.

Løypetrassèen i Brandhaugdalen skal også prepareres.

Avtalen Løypelaget har med Grunneierne gikk ut i april-2010, ny avtale må på plass.

Løypelaget består av 3 fra Storli Hytteeierforening og 3 representanter fra Grunneierne.

Organisering av Løypelaget må ligge inn under Storli Hytteeierforening. Løypelaget er et samarbeidsorgan mellom hytteeiere og grunneiere.

Tilskuddene fra Trønder Energi skal gå til en ideell organisasjon, og Løypelaget innfrir kravene.

Tråkkemaskin/løypemaskin: Det er behov for en ny løypemaskin. En investering på ca kr 500.000.- for Løypelaget i tillegg kommer drift og sommerlagring.

Organisering, forslag til finansiering og henvendelse til Oppdal Kommune ang saken blir oppgave for Løypelaget fremover.

Fremkom ønske om at løypetrasè knyttes sammen med løyper i Gjevilvassdalen til Storlidalen via Vassenden.

1. **Årsregnskap og revisors beretning.**

Regnskapet er lagt frem for Årsmøte, revidet av Stig Bakke.

Årets drift har gitt ett overskudd på kr 8.375,74 og en kassebeholdning kr 44.233,44.

Årsmøtet godkjenner Årsregnskapet.

Gjennomgang av løypelagets årsmelding og regnskap.

Årets drift har gitt ett overskudd på kr 37.311,57 og en kassebeholdning kr 43.437,55

Årsmøtet godkjenner Årsregnskapet.

1. **Innkomne forslag.**

Ingen forsalg kommet inn.

1. **Fastsettelse av medlemskontingent og avgift til Løypelaget.**

Nåværende kontingentsatser, (kr. 100,- til Storli Hytteeierforening + kr. 300,- til Løypelaget), totalt kr. 400,-.

1. **Valg**

**Valgkomiteens forslag:**

* Formann for 1 år: Frode Vassenden
* 2 styremedlemmer for 1 år Tove Røsand og Mali Storli Engedal
* 2 styremedlemmer for 2 år: John Binde og Erling Haug
* 2 varamedlemmer for 1 år: Arne I. Ulvund og Arne Alnæs
* 2 revisorer for 1 år: Stig Bakke og Robert Strøm.
* 2 medlemmer av valgkomiteen for 1 år: Thor-Arne Falkanger og Per Morten Schjetne
* Valg av 3 representanter til styret i Løypelaget. Foreslår at styret oppnever representantene.

Valg ble foretatt og vedtatt i tråd med valgkomiteens innstilling, og styret består nå av følgende personer:

Formann: Frode Vassenden

Styremedlem for 1 år: Mali Storli Engedal

Styremedlem for 1 år: Tove Røsand

Styremedlem for 2 år: John Binde

Styremedlem for 2 år: Erling Haug

Varamedlem for 1 år: Arne Alnæs

Varamedlem for 1 år: Arne I. Ulvund

Revisorer for 1 år: Stig Bakke og Robert Strøm (begge gjenvalgt for 1 år)

Valgkomite for 1 år: Thor Arne Falkanger (gjenvalgt) og Per Morten Schjetne (ny)

Valg av 4 representanter til styret i Løypelaget, derav 3 fra Hytteeierforeningen, og 1 fra Løypelagets venner. Grunneierne oppnevner 4 stk. Totalt 8 medlemmer.

Forslag om at 3 nye representanter til Løypelaget håndteres av styret.

Tove Røsand Per Vinje

referent formann

Klara Solem Christian Brodtkorb